El servei es pot sol·licitar en qualsevol moment.
En cas que la persona amb discapacitat sigui major d'edat amb incapacitació legal, també cal aportar, si escau:
La presentació de la documentació dels apartats 1, 2 i 3 no és necessària per a la persona sol·licitant que l'hagi aportat anteriorment a qualsevol òrgan o dependència del Departament de Treball, Afers Socials i Famílies, sempre que no hagin transcorregut més de cinc anys des de la presentació i les dades no hagin experimentat cap modificació.
En aquest cas, l'aportació pot ser substituïda per una declaració de la persona sol·licitant, que s'inclou al formulari de sol·licitud, en la qual s'acrediti que no s'han produït modificacions en les dades que consten en la documentació presentada.
S'hi ha d'especificar l'expedient per al qual es va aportar la documentació esmentada per tal que la unitat promotora pugui verificar-la.
D'acord amb l'habilitació legal que estableix la disposició addicional 7a de la Llei 2/2014, de 27 de gener, no cal aportar el document identificador (DNI/NIF) de la persona amb discapacitat ni de qui actuï com a representant legal.
Tampoc cal aportar el volant de convivència de la unitat econòmica familiar.
Cal adjuntar també les declaracions responsables incloses dins del formulari de sol·licitud.
El document que s'ha d'incorporar a l'expedient en el decurs de la tramitació és:
Poden beneficiar-se d'aquest servei les persones que convisquin amb altres persones en els supòsits següents:
La persona beneficiària rebrà el servei d'una entitat col·laboradora del Programa.
La llista d'entitats col·laboradores està a disposició de les persones interessades a la seu dels respectius serveis territorials a Barcelona, Girona, Lleida, Tarragona i les Terres de l'Ebre del Departament de Treball, Afers Socials i Famílies corresponents al domicili de la persona sol·licitant.
Aquest pla ha de preveure les mancances i els objectius i els indicadors en relació amb les activitats d'organització de la vida quotidiana, així com les competències i habilitats socials de la persona (es valora en quines àrees es necessita suport: comunicació, autocura, gestió de la llar, habilitats socials, ús de la comunitat, autodirecció, salut, competències acadèmiques, oci o treball).
El model de pla d'atenció personal es pot trobar al web del Departament.
Aquest pla s'avalua com a mínim cada tres anys, llevat que l'Equip de Valoració i Orientació estableixi un altre període de revisió.
Aquest servei és incompatible amb les altres prestacions econòmiques reconegudes a la persona beneficiària en concepte de tercera persona o de naturalesa anàloga a les quals pugui tenir dret per qualsevol dels sistemes de protecció pública o privats complementaris de la Seguretat Social, així com amb les prestacions del Sistema Català de l'Autonomia Personal i Atenció a la Dependència.
Així mateix, és incompatible amb:
Si s'opta pel suport a l'autonomia a la pròpia llar es donarà de baixa la prestació o servei que s'estigui percebent.
Sí que és compatible amb les prestacions, ocupacions i/o serveis següents:
La incompatibilitat d'aquestes prestacions o serveis es produeix a partir del moment en què s'aprovi el nou servei de suport a l'autonomia a la pròpia llar i no en el moment en què se sol·liciti el nou recurs.
Sempre tenint en compte la valoració tècnica del CAD, aquest servei és compatible amb la situació jurídica d'incapacitat, atès que és una obligació del tutor o tutora fer tot el que sigui necessari per aconseguir el màxim grau possible de recuperació de la capacitat del tutelat i, en la mesura del que sigui possible, la seva inserció a la societat.
Per poder sol·licitar per Internet aquest servei cal disposar de certificat digital vàlid.
La gestió d'aquest Programa és a càrrec dels Serveis Territorials del Departament de Treball Afers Socials i Famílies.
Les persones interessades hauran de presentar la sol·licitud i un cop verificat que compleixen els requisits, seran derivades a l'Equip de Valoració i Orientació per determinar la idoneïtat o no del servei.
En cas d'orientació favorable rebran una resolució de reconeixement del dret al servei i se'ls facilitarà l'enllaç al llistat d'entitats prestadores perquè puguin triar-ne una.
Les persones beneficiàries s'hauran de dirigir a l'entitat triada per tal de rebre el servei.
Aquestes persones s'allotjaran en espais i pisos on rebran suport professional per part de les entitats col·laboradores acreditades.
Aquestes entitats seran les que percebran el pagament del servei.
A partir d'un programa individualitzat, dissenyat conjuntament amb les persones beneficiàries, es valorarà en quines àrees necessiten suport, com la comunicació, l'autocura, la gestió de la llar, les habilitats socials, l'ús de la comunitat, l'autodirecció, la salut, les competències acadèmiques, l'oci i/o el treball.
D'aquesta manera, se'ls oferirà un suport ajustat a les seves necessitats per aconseguir una millora en les seves capacitats i habilitats.
Un cop reconegut el dret d'accés al servei mitjançant la corresponent resolució, la persona beneficiaria haurà de triar l'entitat que vol que li presti el servei d'entre les que s'informen al web del Departament de Treball, Afers Socials i Famílies o als la seu dels respectius serveis territorials a Barcelona, Girona, Lleida, Tarragona i les Terres de l'Ebre del Departament de Treball, Afers Socials i Famílies corresponents al domicili de la persona sol·licitant, i dirigir-se directament a l'entitat triada.
Quan l'entitat tingui disponibilitat començarà a prestar el servei.